<https://www.uvzsr.sk/index.php?option=com_content&view=article&id=5020:informacia-k-novym-vyhlakam-uvz-sr-novely-vyhlaok-k-reimu-na-hraniciach-innosti-prevadzok-a-karantene-osob&catid=56:tlaove-spravy&Itemid=62>

|  |  |  |
| --- | --- | --- |
| Informácia k novým vyhláškam ÚVZ SR (novely vyhlášok k režimu na hraniciach, činnosti prevádzok a karanténe osôb) | [Tlačiť](https://www.uvzsr.sk/index.php?view=article&catid=56%3Atlaove-spravy&id=5020%3Ainformacia-k-novym-vyhlakam-uvz-sr-novely-vyhlaok-k-reimu-na-hraniciach-innosti-prevadzok-a-karantene-osob&tmpl=component&print=1&layout=default&page=&option=com_content&Itemid=62) | [E-mail](https://www.uvzsr.sk/index.php?option=com_mailto&tmpl=component&link=8bc5ec1ff242ae568a615b69bf1e685d10519183) |

|  |
| --- |
| [Tlačové správy](https://www.uvzsr.sk/index.php?option=com_content&view=category&id=56:tlaove-spravy&layout=blog&Itemid=62) |
| Utorok, 15. február 2022 16:24 |
| Novelizácia vyhlášok je primárne reakciou na aktuálne dianie súvisiace s Ukrajinou. Zmeny vo vyhláškach boli prerokované s Ministerstvom zahraničných vecí a európskych záležitostí SR, Úradom hraničnej a cudzineckej polície Prezídia Policajného zboru a konzíliom odborníkov.  **Vyhlášky sú uverejnené vo Vestníku vlády SR s účinnosťou od 16.2.2022:**   * [Karanténa](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_20.pdf) * [Hranice](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_21.pdf) * [Prevádzky](https://www.minv.sk/swift_data/source/verejna_sprava/vestnik_vlady_sr_rok_2022/vyhlaska_22.pdf)   **Prehľad zmien vo vyhláškach**  **Hranice:**   * Povinná karanténa sa po vstupe na územie Slovenska nebude vzťahovať na osoby, ktoré na naše územie vstupujú zo susedného štátu, v ktorom boli bezprostredne pred príchodom vystavené ohrozeniu počas vnútroštátneho alebo medzinárodného ozbrojeného konfliktu. Tieto osoby nie sú povinné registrovať sa cez systém eHranica. * Povinná karanténa a registrácia v systéme eHranica sa rovnako nebudú vzťahovať na osoby, ktoré vstúpia na územie SR z územia susedného štátu z obavy pred vnútroštátnym alebo medzinárodným ozbrojeným konfliktom a ďalej tranzitujú do krajiny, v ktorej majú udelený pobyt alebo ktorej sú občanmi. Tieto osoby však musia územie Slovenska opustiť do 72 hodín od vstupu naň.   **Karanténa:**   * Osoby, ktoré vstúpili na územie Slovenskej republiky z územia susedného štátu, v ktorom boli bezprostredne pred príchodom vystavené ohrozeniu počas vnútroštátneho alebo medzinárodného ozbrojeného konfliktu, budú oprávnené opustiť miesto izolácie alebo karantény na čas nevyhnutný s opustením územia Slovenskej republiky *(poznámka: znamená to napríklad, že ak takáto osoba v rámci OTP režimu v hoteli bude mať pozitívny výsledok testu, môže v rámci päťdňovej izolácie opustiť územie Slovenskej republiky).* * Medzi osoby v osobitnom režime budú zaradené osoby pôsobiace v sektore poľnohospodárstva, potravinárstva a obchodu s potravinami *(poznánmka: tento bod súvisí s personálnymi výpadkami na pracoviskách v dôsledku variantu omikron)*   **Prevádzky:**   * Prevádzky poskytujúce hotelové a podobné ubytovacie služby a turistické a ostatné krátkodobé ubytovacie služby budú môcť fungovať v režime OTP. |